הכנסת התשע-עשרה
נוסח לא מתוקן

מושב שני

<פרוטוקול מס' 202>
מישיבת ועדת הפנים והגנת הסביבה

יום רביעי, כ"ח בשבט התשע"ד (29 בינואר 2014), שעה 9:30

<סדר היום:>
<בקשה לדחיית המועד להגשת דוח על תוצאות ביקורת החשבונות של סיעות האם שהתמודדו בבחירות לרשויות המקומיות באוקטובר 2013>
נכחו:

<חברי הוועדה:> 
זבולון קלפה – מ"מ היו"ר

משה גפני

<מוזמנים:> 
	רון אלמוג
	–
	הלשכה המשפטית, משרד הפנים

	יוסי ברון
	–
	המפקח הארצי על הבחירות, משרד הפנים

	חנה רותם
	–
	מנהלת האגף לביקורת בחירות ומימון בחירות, משרד מבקר המדינה


<ייעוץ משפטי: >
גלעד קרן
<מנהלת הוועדה:>
יפה שפירא
<רישום פרלמנטרי:>
הדר אביב

<בקשה לדחיית המועד להגשת דוח על תוצאות ביקורת החשבונות של סיעות האם שהתמודדו בבחירות לרשויות המקומיות באוקטובר 2013>
<היו"ר זבולון קלפה:>
בוקר טוב לכולם. אנחנו פותחים את הדיון בישיבה הראשונה בנושא: בקשה לדחיית המועד להגשת דוח על תוצאות ביקורת החשבונות של סיעות האם שהתמודדו בבחירות לרשויות המקומיות באוקטובר 2013 – בקשה של מבקר המדינה. יש פה נציג מטעמו?

<חנה רותם:>
אני נציגת מבקר המדינה. שמי חנה רותם, אני מנהלת האגף לביקורת בחירות ומימון בחירות.

<היו"ר זבולון קלפה:>
אז יש בקשה של המשרד שלכם לדחייה בחודשיים נוספים, מקבילים, בצמוד לדחייה שניתנה לסיעות עצמן?

<חנה רותם:>
עוד לא ניתנה דחייה לסיעות עצמן. סיעות הכנסת פנו למבקר המדינה.

<משה גפני:>
זה התחיל בבקשה של הסיעות, לא בבקשה שלהם.

<חנה רותם:>
סיעות הכנסת פנו למבקר המדינה בבקשה שהוא יאשר להם ארכּה להגשת הדוחות שלהם אלינו. במקביל, אנחנו פונים אליכם על-מנת לאשר את הארכּה להגשת דוח מבקר המדינה לכנסת, על-מנת שנוכל לעשות ביקורת.

<היו"ר זבולון קלפה:>
זאת אומרת, עשרה חודשים במקום שמונה חודשים?

<חנה רותם:>
אנחנו מבקשים את הזמן שאנחנו צריכים לביקורת; חמישה חודשים מהיום שבו הם יגישו לנו. הם ביקשו ארכּה ל-15 במאי, אנחנו סבורים שזה קצת מדי.

<היו"ר זבולון קלפה:>
יש פה נציגים ממשרד הפנים או ממשרד המשפטים?

<יוסי ברון:>
אני יוסי ברון, המפקח הארצי על הבחירות, ממשרד הפנים.

<היו"ר זבולון קלפה:>
יש לכם התייחסות כלשהי לעניין?

<יוסי ברון:>
אנחנו מסכימים להיענות לבקשה. מבחינתנו, אין שום נפקא מינה. רק צריך לציין שרוב הסיעות הגישו את הבקשות בעקבות הסמיכות של כל מערכות הבחירות אחת לשנייה.

<היו"ר זבולון קלפה:>
שזו היתה הסיבה מבחינתם לבקשה להארכה?

<יוסי ברון:>
כן.

ודבר שני שצריך לציין, רוב הסיעות, כמעט כולן, נמצאות ביתרת חובה. זאת אומרת, הם ביתרת זכות והם יצטרכו להחזיר כסף בסופו של יום. אנחנו לא נהיה חייבים להעביר לסיעות כספים אחרי הדוחות של מבקר המדינה, אלא ההיפך; נצטרך לבקש כספים בחזרה, כי רובם נמצאים ביתרת חובה.

<היו"ר זבולון קלפה:>
אם אני מבין נכון, לעמדת משרד הפנים אין בעיה עם הבקשה?

<יוסי ברון:>
אין לנו שום בעיה.

<היו"ר זבולון קלפה:>
לבקשה הכפולה משני הצדדים, גם של הסיעות וגם של מבקר המדינה.

מי כבודו?

<רון אלמוג:>
נציג משרד הפנים.

<היו"ר זבולון קלפה:>
חבר הכנסת גפני, אתה רוצה להוסיף משהו?

<משה גפני:>
לא, לא. רק להצביע.

<היו"ר זבולון קלפה:>
אם כך, מי בעד הבקשה?

<גלעד קרן:>
רגע, ביקשו תאריך ספציפי - - -

<היו"ר זבולון קלפה:>
התאריך המבוקש, שנדע עליו, הוא 23.9.2014.

<יוסי ברון:>
שזה יוצא ערב ראש-השנה, נדמה לי.

<היו"ר זבולון קלפה:>
זאת אומרת, שמלכתחילה זה נועד לאי-עמידה בזמנים, כפי שאתה אומר?

<יוסי ברון:>
לא. אתם צריכים להבין שאם אתם מאחרים את זה מעבר לזה, זה יוצר תשתית בעייתית בגלל החגים, ואז זה יאחר את הדוח של המבקר בעוד חודש-חודשיים.

<היו"ר זבולון קלפה:>
זה התאריך המבוקש. אנחנו מחזיקים פה מכתב ממשרד מבקר המדינה, של המבקר בעצמו, שמבקש להגיש עד ה-23.9.2014 את דוח המבקר, את הדוח שלו, לכנסת.

מי בעד ההארכה עד ל-23.9.2014, ירים את ידו. 

הצבעה

בעד הבקשה לדחיית המועד להגשת הדוח – פה אחד

הבקשה נתקבלה.

<היו"ר זבולון קלפה:>
נגד – אין אף אחד. נמנעים – אין אף אחד. הבקשה נתקבלה. תודה רבה.

<הישיבה ננעלה בשעה 09:35.>
